Η διαμονή μας στο σπίτι της Παρασκευής ήταν πολύ όμορφη. Είναι ένα σπίτι που μπορεί να φιλοξενήσει άνετα έως 7 άτομα είναι πλήρως λειτουργικό και κατάλληλο και για χειμερινές διακοπές. Η θέα του είναι εκπληκτική και η θέση του επιτρέπει την εύκολη πρόσβαση σε όλα τα σημεία του νησιού. Οι ιδιοκτήτες ήταν εξαιρετικά πρόθυμοι και έδειξαν να νοιάζονται πραγματικά για να περάσουμε όμορφα στο σπίτι τους. Όλες οι πληροφορίες που μας έδωσαν για το νησί ήταν πολύ ακριβείς και χρήσιμες και όταν παρουσιάστηκε ένα μικρό τεχνικό πρόβλημα με το νερό, η ανταπόκρισή τους ήταν άμεση με αποτέλεσμα το πρόβλημα να λυθεί χωρίς να χαλάσουν στο παραμικρό οι διακοπές μας.
Σας ευχαριστούμε!